google/wiki40b huggingface dataset:
Perzský záliv

Perzský záliv je záliv Indického oceánu medzi Arabským polostrovom a Iránom. Plocha 230 000 km², dĺžka z východu na západ je v niektorých miestach 970 km, šírka 35 – 380 km. Prevládajú hĺbky menej ako 50 m, max. 102 m. Teplota vody v lete 30 – 33 °C, v zime 15 – 21 °C, slanosť 37 – 40 ‰. Hormudským prielivom je spojený s Arabským morom.
Perzský záliv bol už v dávnej minulosti obchodnou cestou. Záliv je značne znečistený, prepraví sa tadeto až 40 % svetovej ropnej produkcie.
Peter Kotlárik

Klubový hokej

Peter Kotlárik začínal s hokejom v klube HK Spartak Dubnica nad Váhom. Štatistiky uvádzajú jeho kariéru medzi mužmi až od sezóny 1994/95, keď mal 23 rokov. V tej sezóne hrával v extralige za HK Spartak Dubnica nad Váhom. Za HK Spartak Dubnica nad Váhom hrával už aj v sezóne 1993/94, keď si HK Spartak Dubnica nad Váhom vybojovala postup do extraligy. Po jednej sezóne v extralige prestúpil do klubu HC Dukla Nafta Senica v 1. hokejovej lige SR. Po dvoch sezónach v Senici sa vrátil do Dubnice nad Váhom, kde strávil dve nasledujúce sezóny. Hneď v tej prvej, ktorou bola sezóna 1997/98 získal s klubom bronz. Od sezóny 1999/00 sa stal hráčom MsHK Žilina. V sezóne 2000/01 postúpil s klubom MsHK Žilina do extraligy. Za Žilinu odohral v extralige jednu sezónu po ktorej prestúpil do tímu MHC Martin. Po dvoch sezónach v drese MHC Martin sa pred sezónou 2004/05 vrátil opäť do tímu MsHK Žilina, odkiaľ ale po 7 zápasoch prestúpil do tímu nováčika extraligy, ktorým bol klub HK Dubnica nad Váhom, kde kedysi s hokejom začínal. Po tejto sezóne nováčik HK Dubnica nad Váhom predal extraligovú licenciu a rozpustil mužov. Peter Kotlárik sa vybral do Poľska, kde podpísal zmluvu s klubom GKS Tychy. Sezónu, ale dokončil v nemeckom klube ERC Sonthofen v Bayernlige.

Od sezóny 2007/08 pôsobil v Španielsku v tíme CG Puigcerdà. Hneď v 1. sezóne získal s klubom titul. V sezóne 2010/11 sa stal v klube najproduktívnejším hráčom v kanadskom bodovaní a taktiež najlepším strelcom a najlepším nahrávačom. Od sezóny 2012/13 pôsobil v tomto klube ako hrajúci tréner. Ako hrajúci tréner tam pôsobil 4 sezóny. Po skončení sezóny 2015/16 v Španielsku skončil a vrátil sa do klubu MHK Dubnica nad Váhom, kde hráva v sezóne 2016/17 v 2. hokejovej lige SR. S klubom MHK Dubnica nad Váhom vybojoval postup do Budiš 1. hokejovej ligy SR.
Veterinárna medicína

Veterinárna medicína (iné názvy: veterinárne lekárstvo, veterinárstvo, zverolekárstvo, zverozdravotníctvo) je vedný odbor, ktorý sa zaoberá chorobnosťou a liečením zvierat, hygienickou neškodnosťou potravín a surovín živočíšneho pôvodu.

Veterinári na Slovensku

Na Slovensku pôsobí 918 firiem, ktorých primárna činnosť je veterina . V Banskobystrickom kraji je ich 145, 127 v Bratislavskom kraji, 123 v Košickom kraji, 145 v Nitrianskom kraji, 111 v Prešovskom kraji, 74 v Trenčianskom kraji, 114 v Trnavskom kraji, a 79 v Žilinskom kraji.
Maison-des-Champs

Poloha

Obec má rozlohu 4,35 km². Najvyšší bod je položený 260 m n. m. a najnižší bod 194 m n. m.

Obyvateľstvo

Počet obyvateľov obce je 40 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mäkčeň

Mäkčeň alebo hovorovo háčik (ˇ) je diakritické znamienko, ktoré sa okrem slovenčiny používa aj v češtine (háček), slovinčine (strešica), chorvátčine a srbčine (kvaka alebo kvačica), litovčine, v niektorých ugrofínskych jazykoch, napríklad estónčine (katus), fínčine (hattu) a maďarčine (hasek) a pri prepisoch z niektorých starých jazykov (sumerčina a podobne).
Pri slovenských a českých písmenách ď, ť, ľ a Ľ má mäkčeň odlišný tvar – vyzerá podobne ako apostrof.

Význam

V slovenčine sa mäkčeňom označuje zmäkčenie písmena.
Lain (Yonne)

Poloha

Obec má rozlohu 10,18 km². Najvyšší bod je položený 316 m n. m. a najnižší bod 217 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bábkarská Bystrica

Bábkarská Bystrica je medzinárodný festival súčasného bábkového divadla pre dospelých a pre deti. Koná sa každé dva roky v Banskej Bystrici. Organizovaný je Bábkovým divadlom na rázcestí. Počas svojej histórie festival navštívilo viacej než 50 tisíc divákov. Jeho XVIII. ročník sa uskutoční na prelome septembra a októbra 2012. Podľa údajov organizátorov: "na festivale vystúpi 23 divadiel a divadelných skupín z 10 krajín, ktoré odohrajú 32 produkcií počas 6 dní festivalu".

História

Festival vznikol po záštitou Ministerstva kultúry SSR v roku 1977 ako "národná prehliadka slovenských profesionálnych bábkových divadiel" vo forme bienále. Organizovalo ho vtedajšie Krajské bábkové divadlo. Festival sa v roku 1982 stal súťažný a v roku 1992 medzinárodný. V roku 1998 sa festival nekonal. Oficiálnym dôvodom bolo zrušenie dotácie pre pripravený festival zo strany Ministerstva kultúry, divadelníci to však považovali za "sankciu za protest divadla voči transformácii kultúry vtedajšieho ministra I. Hudeca", BDNR sa pridalo k štrajku divadelníkov. Od roku 2004 je festival opäť súťažný. V roku 2010 sa zmenila koncepcia festivalu ako odpoveď na nárast podobných festivalov, napríklad v roku 2009 vnikol festival Bábková Žilina, venujúci sa slovenskej tvorbe. Nová koncepcia musela byť stanovená tak, aby "zaručovala kontinuitu doterajších výsledkov, a súčasne poskytla nový stimul pre rozvoj bábkového umenia doma i v kultúrnom okolí". Vedenie festivalu M. Pecko, I. Škripková, M. Kováčová iniciovalo dvojimpulzovú koncepciu. Počas festivalovej existencie podľa štatistík organizátorov: "festival navštívilo 174 divadiel z rôznych krajín, ktoré odohrali 211 predstavení, festival poctilo návštevou 430 zahraničných a domácich pozorovateľov/liek, 2 819 účastníkov/čiek a navštívilo viac ako 50-tisíc divákov/čiek. Na organizácii festivalu sa podieľalo priemerne 40 – 45 osôb, všetky úseky divadla (priemerne 30 osôb) a oslovení/né spoluorganizátori/ky, dobrovoľníci/čky."

Ročníky 2010 a 2012

Po zmene koncepcie v roku 2010 bol upravený aj názov festivalu: Bábkarská Bystrica, Dvojitý impulz. Prvým impulzom sa stalo bábkové divadlo určené deťom, druhý impulz je určený dospelým divákom. Prvý impulz bude hodnotiť detská porota skladajúca sa z piatich teenagerov. V druhom impulze bude udelená cena Henryka Jurkowského za tvorivý počin v bábkovom divadle pre dospelých. Druhý impulz sa uskutoční v priebehu dvoch dní.
V rámci sprievodného programu sa uskutočnia konferencie, semináre a výstava VyŠEHRADSKÁ ŠTVORKA – SKICA, OBJEKT, BÁBKA, DIVADLO.
LG Viper

LG Viper 4G LTE LS840 je androidový smartfón, ktorý vyrábala spoločnosť LG Electronics. Predstavený bol v januári a uvedený v apríli 2012.
Obsahuje LCD displej s uhlopriečkou 4,0 palcov s rozlíšením 480 x 800 bodov s bodovou hustotou 233 ppi a operačný systém Android 2.3.
Systém na čipe obsahuje procesor Dual-core 1,2 GHz a grafický procesor Adreno 220. Kapacita vnútornej pamäte je 4 GB, ktorá je rozšíriteľná microSD kartou a pamäť RAM je 1 GB.
Primárna kamera má rozlíšenie 5 MP, sekundárna má VGA rozlíšenie. Batéria je odnímateľná typu Li-Ion s kapacitou 1700 mAh.
Ingo Steuer

Osobný život

Ingo Steuer sa narodil 1. novembra 1966 v Karl-Marx-Stadte (dnes Chemnitz) vo východonemeckej spolkovej krajine Sasko. Má syna Huga, ktorý sa narodil v roku 2003.

Kariéra

Steuer začal s korčuľovaním už ako malé dieťa v športovom klube v jeho rodnom Karl-Marx-Stadte. V disciplíne športových dvojíc začal vystupovať začiatkom osemdesiatych rokov dvadsiateho storočia. Jeho prvou partnerkou bola  Manuela Landgrafová, s ktorou v roku 1984 v Sappore získali pre NDR na juniorských majstrovstvách sveta zlatú medailu. Sú prvým a dodnes jediným nemeckým párom, ktorý získal titul juniorských majstrov sveta. Trénersky ich viedla Monika Scheibeová.
Marillet

Poloha

Obec má rozlohu 4,25 km². Najvyšší bod je položený 114 m n. m. a najnižší bod 64 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Na chvíľu

Vznik

Pôvodná verzia nahrávky pod názvom „Na krídlach“ vznikla v Žiline v nahrávacom štúdiu Mira Valoviča, neskôr pieseň pretextoval Daniel Hevier a Gerry Wlodawsky s Vaitom Waymanom dotvorili jej refrén. Text piesne zachytáva detstvo, život, nesplnené túžby a lásky speváka. Patrí k najosobnejším a najemotívnejším skladbám na albume. Gitaru do skladby nahral izraelský gitarista Avi Singolda.

Videoklip

Videoklip sa natáčal v januári 2006 počas niekoľkých dní v spevákovom bratislavskom byte, v Miloslavove i na starom židovskom cintoríne. Vonku husto sneží a spevák sa prechádza medzi kulisami starého talianskeho mesta (lokalita Miloslavov), stretáva sám seba ako žobráka aj seba samého ako malého chlapca. V závere klipu drží malé dieťa. V klipe taktiež účinkuje africký perkusionista Thierry, či exotický gitarista. V miestnosti im robia spoločnosť exotické papagáje. Videoklip bol v častých rotáciách na hudobnej stanici Music Box.
Majstrovstvá Európy vo futbale 2004

Priebeh

V priebehu turnaja sa zrodilo niekoľko prekvapení. O prvé sa postarali tímy Španielska, Talianska a Nemecka, už ako tipovaní favoriti nedokázali postúpiť zo základných skupín a skončili zhodne na nepostupových tretích miestach. Najväčším prekvapením bol tím Grécka, vedený nemeckým trénerom Ottom Rehhagelom, ktorý už ako outsider dokázal nielen postúpiť zo skupiny, ale uspel i vo vyraďovacích bojoch, kde vyradil do tej doby úradujúcich majstrov Francúzov, favorizovaných Čechov a vo finálovom zápase dokázal poraziť silný domáci tím. V celej histórií Eura sa stalo vôbec po prvýkrát, že prvý i posledný zápas súťaže hrali rovnaké mužstvá a v oboch navyše obidva zápasy vyhrali hostia (v tomto prípade Grécko 2-1 a finále 1-0).

Lopta

K Majstrovstvám Európy vo futbale 2004 pripravila UEFA v spolupráci s firmou Adidas revolučnú loptu s názvom Roteiro. Táto lopta bol vyrobená z prírodného latexu pomocou technológie tepelného opracovania (bez použitia švíkov), čo znamenalo, že lopty mali mať rovnaké a konštantné vlastnosti a navyše mali priniesť nové zážitky z hrania futbalu. Táto lopta bola pomenovaná podľa zápisníku portugalského moreplavca a objaviteľa menom Vasco da Gama, ktorý bol symbolom portugalských námorných úspechov a objavov.
Dampierre-sous-Brou

Poloha

Obec má rozlohu 14,56 km². Najvyšší bod je položený 227 m n. m. a najnižší bod 152 m n. m.

Obyvateľstvo

Počet obyvateľov obce je 511 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Goulien

Poloha

Obec má rozlohu 12,77 km². Najvyšší bod je položený 97 m n. m. a najnižší bod 0 m n. m.

Obyvateľstvo

Počet obyvateľov obce je 426 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Označenie japonských vojenských lietadiel

Označovanie typov japonských lietadiel je relatívne zložité. Od roku 1912 sa v japonsku paralelne rozvíjali dve letectvá – japonské cisárske námorné letectvo (z jap. Banzai Nippon Kókúdžo Kaigun) a letectvo japonskej cisárskej armády (z jap. Banzai Nippon Kókúdžo Rikugun), ktoré nezvisle na sebe najskôr dovážali a neskôr iniciovali vývoj a výrobu lietadiel vlastnej špecifikácie. Obidve zložky japonských leteckých síl v rokoch 1939 – 1945 (ale aj v predchádzajúcich rokoch) používali rozdielny systém označovania typov lietadiel.

Označenie japonského armádneho letectva

Japonské armádne letectvo zaviedlo v roku 1932 systém označovania motorových lietadiel v číselnom rade Kitai (drak, konštrukcia lietadla), skrátene Ki. Každému lietadlu bolo pridelené poradové číslo v dobe, kedy boli začaté projektové práce, nezávisle od roku, účelu či výrobcovi lietadla. Základné označenie – napr. Ki-43 – bolo v prípade nutnosti doplnené rímskou číslicou (Ki-43-I, Ki-43-II). ktorá označovala rozdiel medzi jednotlivými variantmi (modelmi). Subvarianty boli väčšinou odlíšené znakmi Kó, Ocú (Otsu), Hei, atď. (uvádza sa ako malé písmeno abecedy za rímskou číslicou), napr. Ki-43-Ia, Ki-43-IIb a pod. Svoje uplatnenie našla aj skratka pre modifikáciu Kaizó (KAI), napr. Ki-43 KAI.
Vzhľadom na to, že podobne ako v námornom letectve, tak aj v armádnom letectve bol od roku 1927 až do roku 1945 používaný systém oficiálneho typového označenia, mohlo byť napríklad stíhacie lietadlo Ki-43-I Hayabusa, známe pod spojeneckým menom Oscar, evidované tiež ako "armádne stíhacie lietadlo typ 1 model 1", pretože bol do služby zavedený v roku 2601 japonského letopočtu (1941).
Japonské armádne letectvo taktiež prideľovalo typom bojových lietadiel mená, na rozdiel od námorného letectva nešlo v tomto prípade o nejaký systém. Mená mali len doplnkový význam a boli vyberané viac menej náhodne.

Označovanie Spojeneckými vojskami

Ihneď po začatí vojnových operácií v Tichomorí a v juhovýchodnej Ázii v roku 1941 sa v praxi prejavila na strane Spojencov nedostatočná informovanosť o vybavení japonského námorného i armádneho letectva a o systémoch označovania typov japonských lietadiel. Príslušníci spojeneckých armád si veľakrát pomenovali typy japonských lietadiel po svojom a až v priebehu roku 1942 začalo spravodajské oddelenie Veliteľstva spojeneckých síl juhozápadného Tichomoria zavádzať do celej záležitosti poriadok. Každému známemu typu japonského lietadla pridelilo ľahko zapamätateľné anglosaské meno – chlapčenské krstné mená boli určené pre stíhacie a vodné prieskumné lietadlá, dievčenské pre bombardovacie, torpédovo-bombardovacie a prieskumné lietadlá a pre lietajúce člny, a pod.
Spojenecký systém kódových mien bol aj cez malé nepresnosti oficiálne prijatý a ku spoľahlivej a rýchlej identifikácii japonských lietadiel z obdobia druhej svetovej vojny slúži dodnes.

Bibliografia

SCHMID, Jaroslav. Stíhací a bombardovací letadla Japonska - 1. díl. 2. vyd. Plzeň: Fraus, 1998. s. 7 – 8 písané: Hus, Miroslav ISBN 80-7238-041-9
Vatteville

Poloha

Obec má rozlohu 4,27 km². Najvyšší bod je položený 151 m n. m. a najnižší bod 7 m n. m.

Obyvateľstvo

Počet obyvateľov obce je 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ferko Urbánek

Životopis

Urbánek študoval na slovenskom patronátnom gymnáziu v Kláštore pod Znievom, po jeho zatvorení pokračoval na benediktínskom gymnáziu v Ostrihome v rokoch 1875 – 1877 v Banskej Bystrici, kde nadviazal priateľstvo s J. Vlčkom a M. Kollárom. Pre chorobu sa však štúdií vzdal. Bol všestranne literárne a kultúrne činný dejateľ, ktorý národnobuditeľskú misiu vykonával v období vrcholenia pomaďarčovacích snáh uhorskej vlády. 
Je považovaný za tvorcu národnej ľudovej dramatiky a je autorom mnohých básní a piesní. Knižne vydal zbierku veršov pre deti a zbierku piesňových textov spolu s partitúrou M. Schneidera-Trnavského. Jeho prozaická tvorba ostala bez väčšieho ohlasu. Písal besednice, úvodníky, hospodárske a satirické články, prispieval do krajanskej tlače. Ako spolumajiteľ tlačiarne Urbánek a spol. v Trnave zasiahol do vydávania slovenských kníh v medzivojnovom období.
Château-Chervix

Poloha

Obec má rozlohu 51,05 km². Najvyšší bod je položený 534 m n. m. a najnižší bod 313 m n. m.

Obyvateľstvo

Počet obyvateľov obce je 778 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kagera (rieka)

Kagera je rieka dlhá asi 850 km, ktorá patrí do povodia Nílu.
Pramení v Burundi pri jazere Kivu a vlieva sa do Viktóriinho jazera. Často sa pokladá za prameň Nílu.
Tvorí prirodzenú hranicu medzi Rwandou a Tanzániou a Tanzániou a Ugandou. Počas Rwandskej genocídy sa po nej dostali zmasakrované telá až do Viktóriinho jazera.
Si-chu

Si-chu alebo Západné jazero (čín. 西湖, pchin-jin: Xī Hú) je sladkovodné jazero v historickom centre mesta Chang-čou vo východnej Číne.
Jazero bolo pôvodne zátokou na rieke Čchien-tang, ktorá je dnes vzdialená 3 kilometre. V 8. storočí počas vládnutia dynastie Tchang bola vytvorená hrádza, ktorou sa jazero oddelilo od rieky a bolo prehĺbené na 1,5 metra.
Jazero je známe svojimi scenériami a kultúrnym dedičstvom. V okolí jazera je množstvo pavilónov, pagod, záhrad a historických pamiatok. Vďaka svojej kráse je vyobrazené na čínskej bankovke v hodnote jedného juanu a roku 2011 bolo zaradené do zoznamu svetového kultúrneho dedičstva UNESCO.
Thersites

Thersites alebo Thersités alebo Thersítés (starogr. Θερσίτης – Thersites/iný prepis Thersités, lat. Thersites) je v gréckej mytológii syn Agria (alebo jeho potomok), achájsky vojak pred Trójou, jediná nehrdinská postava Homérovho eposu Iliada.
Homér ho opisuje ako škaredého, zhrbeného, plešatého a krívajúceho človeka, ktorý bol okrem toho aj hlúpy, lenivý, zbabelý a hašterivý. Keď mal bojovať, nebolo o ňom ani chýru, o to ho však bolo viac vidieť a počuť na sneme, kde sa neustále škriepil s achájskymi vodcami, ktorých pritom obracal na posmech a všemožne ich urážal. Obviňoval hlavne mykénskeho kráľa Agamemnóna, že kvôli vlastným cieľom úmyselne predlžuje vojnu a najväčšieho achájskeho hrdinu Achillea označoval za slabučkého človeka.
Keď raz svojimi hlúpymi rečami narúšal bojovú morálku mužstva, umlčal ho údermi žezla ithacký kráľ Odyseus za uznanlivého súhlasu vojakov, ktorí mu to priali. Z vojny sa už domov nevrátil, nezomrel však v boji, ale zabil ho Achilleus za zhanobenie mŕtvoly kráľovnej Amazoniek Penthesileie, ktorá pomáhala Trójanom a v boji s Achilleom padla.
Rákociho dub

Rákociho dub (staršie Rákócziho dub) je chránený strom na periférii Strážovských vrchov, pri dedine Podlužany, Slovensko.
Presný vek tohoto unikátneho stromu nie je známy, ale povráva sa že vodca povstania proti Habsburgovcom , František II. Rákoci, si pod ním postavil stan keď tadiaľ prechádzal svojími vojskami. Nachádza sa na zelenej turistickej značke a je pod ním umiestnený piknikový stôl. Na okolitých poliach sa často objavujú srny.
Péroy-les-Gombries

Poloha

Obec má rozlohu 11,21 km². Najvyšší bod je položený 135 m n. m. a najnižší bod 97 m n. m.

Obyvateľstvo

Počet obyvateľov obce je 1 034 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chambonie

Poloha

Obec má rozlohu 4,42 km². Najvyšší bod je položený 1 383 m n. m. a najnižší bod 940 m n. m.

Obyvateľstvo

Počet obyvateľov obce je 64 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quœux-Haut-Maînil

Poloha

Obec má rozlohu 12,01 km². Najvyšší bod je položený 139 m n. m. a najnižší bod 77 m n. m.

Obyvateľstvo

Počet obyvateľov obce je 247 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tauriers

Poloha

Tauriers má rozlohu 4,51 km². Najvyšší bod je položený 503 m n. m. a najnižší bod 219 m n. m.

Obyvateľstvo

Tauriers má 180 obyvateľov (2009).
Graf vývoja obyvateľstva:
Zdroje: INSEE
Tiffany Thorntonová

Kariéra

Thorntonová mala svoju televíznu premiéru v pilotnej epizóde Fox sitcomu, Quintuplets. Neskôr hosťovala v 8 Simple Rules, American Dreams, O.C. California, Zúfalé manželky, That's So Raven, Jericho, Kúzelníci z Waverly a Hannah Montana.
V roku 2009 začala s rolou Tawni Hart v pôvodnom seriáli Disney Channel Sonny vo veľkom svete a pokračovala vo filme Disney Channel Hatching Pete.
Sérignan-du-Comtat

Poloha

Obec má rozlohu 19,82 km². Najvyšší bod je položený 240 m n. m. a najnižší bod 53 m n. m.

Obyvateľstvo

Počet obyvateľov obce je 2 393 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diplomat aréna

Charakteristika

Po vzniku basketbalového tímu Piešťanské Čajky bol tento tím nútený hrávať extraligu od sezóny 2012 vzhľadom na chýbajúcu vhodnú halu v telocvični piešťanského Gymnázia Pierra de Coubertina, podmienky ktorej neboli ideálne. Uvažovalo sa teda o výstavbe novej haly. Tá vznikla v roku 2015, hlavným investorom bol Miroslav Nerád, konateľ spoločnosti Eur-Med, predseda správnej rady klubu a dlhoročný podporovateľ basketbalu v Piešťanoch a na Starej Turej.
Aréna mala premiéru 3. októbra 2015 na zápase proti MBK Ružomberok. Meno Diplomat nesie hala podľa hlavného sponzora, zdravotníckej firmy Diplomat Dental. Hala patrí mestu Piešťany a má kapacitu 800 miest. V hale, ktorá je okrem basketbalu určená aj na hádzanú, sa nachádza aj ďalšie vybavenie v podobe posilňovne, sauny, reštaurácie a kaviarne.
M4 (linka budapeštianskeho metra)

Vozový park

Na linke premávajú vozne typu Alstom Metropolis.
Émondeville

Poloha

Obec má rozlohu 5,33 km². Najvyšší bod je položený 37 m n. m. a najnižší bod 7 m n. m.

Obyvateľstvo

Počet obyvateľov obce je 367 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beauchamp (Val-d’Oise)

Poloha

Obec má rozlohu 3,02 km². Najvyšší bod je položený 73 m n. m. a najnižší bod 47 m n. m.

Obyvateľstvo

Počet obyvateľov obce je 8 713 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Risorgimento

Risorgimento (doslova "opätovný rozkvet", "obrodenie") bol politický a spoločenský proces, ktorým došlo k zjednoteniu jednotlivých štátov na Apeninskom polostrove do jedného.
Trvanie tohto procesu je sporné, ako začiatok sa udáva 1789/1796/1815/1847(1848), ako záver 1870/1871 /1919. Najčastejšie sa azda možno stretnúť s hranicami 1815 (Viedenský kongres) /1847(1848; revolúcia 1848) na jednej strane a 1870 (pripojenie Ríma)/ 1871 (koniec Francúzsko-pruskej vojny) na druhej strane, hoci sa posledné mestá pridali k Talianskemu kráľovstvu až Saintgermainskou zmluvou po prvej svetovej vojne.
Thermal Design Power

Thermal Design Power (TDP) (doslova „navrhnutý tepelný výkon“) je hodnota, ktorá predstavuje najvyšší možný tepelný výkon, ktorý musí chladenie počítača (CPU, GPU alebo iné súčiastky) vedieť odviesť. Pri elektrických čipoch bez mechanicky sa pohybujúcich častí sa stratové teplo prakticky rovná spotrebovanej energii.

Príklad

Napríklad chladenie CPU v notebooku môže byť navrhnuté na TDP = 20 W, to znamená, že dokáže odviesť do okolitého prostredia 20 W tepelnej energie (či už pomocou ventilátora, pasívneho vyžarovania, prirodzeného prúdenia vzduchu či všetkými metódami naraz) a pri tom teplota nepresiahne kritické hodnoty špecifikované pre konkrétnu súčiastku (CPU, GPU, ...) výrobcom.

Definícia a problémy

TDP typicky nie je úplne maximálny výkon daného čipu (ktorý môže byť dosiahnutý pomocou tzv. power vírusu, čo je typ vírusu, ktorý sa snaží procesor zaťažiť inštrukciami, ktoré potrebujú najviac energie), ale výkon, ktorý môže byť dosiahnutý pomocou štandardných aplikácií. Maximálny výkon sa pre deklarovaný môže líšiť typ od typu a výrobcu od výrobcu, pretože každý si vykladá definíciu TDP po svojom.

Definícia Intel

Avšak Intel má inú definíciu:
Z datasheetu CPU s jadrom Northwood: „Číslo v tomto stĺpci odráža odporúčaný bod a nesvedčí o maximálnom výkone, ktorý môže procesor vyžiariť za najhorších podmienok“.
Pre jadrá Prescott má ešte iné vysvetlenie: „TDP by malo byť použité ako cieľ pre návrh chladenia pre daný CPU. TDP nie je maximálny tepelný výkon, ktorý môže CPU vyžiariť“.
Pre jadrá Conroe (Core 2 Duo) a novšie už Intel stanovuje TDP iným spôsobom - spoločné pre viac radov procesorov a značne nadsadené. Maximálne teplo vyžiarené procesormi s jadrami Sandy Bridge nezriedka nie je ani polovičná ako deklarovaná hodnota TDP. V prípade nenáročných počítačových zostáv bez samostatných grafických kariet sa tak ľahko môže stať, že je spotreba celej počítačovej zostavy (bez monitora) nižšia, než TDP použitého procesora (t.j. spotreba procesora, základnej dosky, pevného disku, operačnej pamäte, ventilátorov + straty v zdroji ).

Záver

TDP môže byť použité pre približné určenie predstavy o tepelnom výkone daného čipu. Porovnávať napríklad procesory AMD a Intel (alebo dokonca inej série čipov od rovnakej firmy) pomocou TDP nie je možné z dôvodu rôzneho výkladu TDP oboch firiem. TDP tiež nič nehovorí o spotrebe procesora pri nízkej záťaži (kancelárska práca, ...) ktorá je napríklad u notebookov oveľa dôležitejšia ako spotreba pri plnej záťaži (výpočtovo náročné úlohy sa robia "na zásuvku", v "teréne" sa skôr zaujímame o výdrž pri písaní v textovom procesore, čítanie e-mailov a prezeranie webových stránok).
TED

História a TED Prize

TED bola založená Richardom Saulom Wurmanom a Harrym Marksom v roku 1984 a od roku 1990 sa poriada každoročne. V roku 2005 pribudla cena TED (TED Prize), ktorú získavajú traja prednášajúci TEDu spolu s peňažnou čiastkou 100 000 dolárov.